stanford-oval/wikipedia huggingface dataset:
אליפים (ספר)

| --- | --- |

עטיפת הספר
 מידע כללי
 מאת:  אסתר שטרייט-וורצל
 איורים:  אלישבע לנדאו
 שפת המקור:  עברית
 הוצאה
 הוצאה:  עמיחי
 תאריך הוצאה:  1982
 מספר עמודים:  402
 קישורים חיצוניים
 הספרייה הלאומית:  000393387
אליפים הוא רומן נעורים מאת הסופרת אסתר שטרייט-וורצל, שראה אור בשנת 1982 בהוצאת עמיחי.
זהו ספרה השמיני, ואחד מספריה המצליחים ביותר. הספר זכה בפרס זאב לספרות ילדים ונוער.
בשנת 2005 עובד הספר להצגה לילדים ונוער באותו שם, ובשנת 2011 עובד לסדרת טלוויזיה באותו שם.
הספר מתמקד בהווי של תלמידי פנימייה חקלאית בשנות השישים.
עלילה

הספר מספר על רוני, נער מתבגר שאיבד את אמו, העובר ללמוד בפנימיה החקלאית "גנות". עלילת הספר מתרחשת בישראל של סוף שנות השישים.
בבית הספר הפנימייתי נכנס רוני כתלמיד כיתה ט' – "אליף" (על אותו משקל מכונים תלמידי כיתה י' – "בטיחים", תלמידי י"א – "ג'מילים", וי"ב – "דלידים"). רוני וחבריו נאלצים להתמודד עם הדלידים, אשר מכינים עבורם טקסי-קבלה משונים. כאשר הדלידים גילחו את שערם של כמה מהבנים, רוני הוביל את שאר האליפים לגלח את ראשם. האליפים גם משיגים לעצמם טלוויזיה אחרי שהדלידים רצו מהם כסף לראות את משחק הכדורסל של מכבי תל אביב. את כל אלה רוני קיבל, כחלק מהווי בית הספר. אך כאשר הדלידים מנצלים את סמכותם לרעה, והופכים מספר תלמידים חלשים לעבדים שלהם, הוא מוביל מהלך מול מנהלת בית הספר ומגן על חבריו.
רוני צריך להתמודד גם עם דוידי, נער יתום מאם שבא משכונת-מצוקה, אשר אביו נהג להכותו, עד שנכנס לכלא בעוון גנבה. במהלך הספר דוידי מתאהב באילנה, אהובתו של רוני. דוידי מנסה לשקם את חייו אך נתקל בקשיים מרובים.
במהלך שנת הלימודים מתיידד רוני עם נערים ונערות משכבתו, ביניהם שאול המכונה "קטנצ'יק- ילד דל גוף וחולה, אשר נאלץ לעבור ניתוח לב, הדסה - ילדה ביישנית אשר מאוהבת בשמוליק- מדריך הגינון ניצול- השואה המבוגר ממנה בעשרים שנה, שתלאות חייו הפכוהו לטיפוס רדוף ומסוגר החובב מוזיקה קלאסית, ניצה- בת-זוגו של רוני לזמן מה, וגם עם אילנה, אהובתו בסתר.
רוני מתמודד גם עם מערכת יחסים מאוד מורכבת עם אביו ואמו החורגת. רוני שונא אותה, וחושב שאביו שכח את אמו. לאחר שנולדת לו אחות קטנה לימור, היחסים ביניהם מתחילים להשתפר.
הספר מבוסס על הפנימייה החקלאית "כנות" השוכנת ליד צומת גדרה, מקום בו לימדה הסופרת תקופה מסוימת. המושבה ג' המצוינת בספר מבוססת על העיר גדרה.
אירועים מובילים בספר

הפגנת הבריונות הראשונה של הדלידים -  ביום העבודה הראשון, רוני משובץ במטעים. שם אורבים לו כמה דלידים ומאלצים אותו לגרור כרכרה מלאה בתפוזים, כאילו היה סוס או חמור. אירוע זה יהיה נקודת ההתחלה ביריבות בין האליפים והדלידים, ובמיוחד ברצונו של רוני להעמידם במקומם.
גילוי העבדות של שאול (קטנצ'יק) -  רוני מגלה כי שאול, שותפו לחדר, הוא עבד לדליד, וכמוהו כמה מהאליפים החלשים. רוני מספר למיכה וגדי מה עשו הדלידים לשותפם לחדר המפוחד, והשלושה נמצאים ליד שאול כל רגע, על מנת להגן עליו ממשה דינר - הדליד אותו הוא שירת. רוני מחליט להעמיד את משה דינר וחבריו הדלידים במקומם, ובישיבת מועצת התלמידים, מדווח לחנה על הכל. דבריו נתמכים בעדות של שאול המפוחד, שמספר שהדלידים אף הכו אותם והתעללו בהם. חנה, המומה מהדברים, פונה אל אמוץ - דליד וראש מועצת התלמידים - אשר בלית ברירה מודה באשמה, ומאוחר יותר אף מתפטר מתפקידו.
החשדות בדוידי, והתפרצותו הראשונה -  לאחר שחפצים רבים נגנבים מבית האליפים, מספר משה דינר שדוידי גר איתו באותה שכונה, שם היה גנב מוכר. דבריו גורמים לשאר האליפים לחשוד בדוידי, שמרגיש בודד יותר ויותר. בסופו של דבר, לאחר שנגנב רדיו מאליפית, מתעמתים איתו יתר האליפים. הוא מגיב באלימות כלפיהם וכלפי שוש (אם הבית) שמנסה להרגיע את הרוחות. לאחר המקרה, הוא נמלט. בהיעדרו, מחליטה אילנה למצוא את הגנב האמיתי, מכיוון שאינה מאמינה שדוידי הוא שאחראי לגניבות. היא מעמידה פני חולה על מנת לארוב לגנב בביתן האליפים. באחד הימים, היא תופסת את אהוד - בטיח המאוהב בהדסה - גונב רכוש של כמה ילדות, ומדווחת על כך לדן (מנהל בית הספר). אהוד עובר תחקור על ידי חנה, ולבסוף מודה באשמה. למרות שהבטיח לא לגנוב יותר, חבריו הבטיחים אינם בוטחים בו עוד, ובחופשת הפסח הוא נמלט מגנות, ולא חוזר.
עומר אל-עולמא

| --- | --- |

 לידה:  16 בפברואר 1990 (בן 34) דובאי, איחוד האמירויות 
 מדינה:  איחוד האמירויות הערביות 
 השכלה:  American University in Dubai  Rashid School For Boys 
 תפקיד:  Minister of State for Artificial Intelligence (20 באוקטובר 2017) 
 
עומר סולטאן אל-עולמא (בערבית: عمر سلطان العلماء, בתעתיק מדויק: עמר סלטאן אלעֻלמאא') הוא השר לבינה מלאכותית באיחוד האמירויות הערביות. הוא מונה באוקטובר 2017 על ידי מי שהיה סגן הנשיא וראש הממשלה של איחוד האמירויות ושליט דובאי, השייח' מוחמד בן ראשד אאל מכתום. איחוד האמירויות הייתה המדינה הראשונה שמינתה שר לבינה מלאכותית.
חיים מוקדמים וחינוך

אל-עולמא נולד ב-16 בפברואר 1990 בדובאי . יש לו תואר ראשון במנהל עסקים וניהול מהאוניברסיטה האמריקאית בדובאי, ותעודה במצוינות וניהול פרויקטים מהאוניברסיטה האמריקאית בשארג'ה.
קריירה

תחומי האחריות של אל-עולמא כשר לבינה מלאכותית כוללים יצירה וטיפוח מאמצים בינלאומיים בניהול אחראי של בינה מלאכותית ומשקף את החזון של איחוד האמירויות הערביות לגבי שימוש אתי בבינה מלאכותית.
לפני תפקידו כשר, עבד אל-עולמא במספר מגזרים, כולל מגזר הבנקאות, טלקומוניקציה, ארגונים פרטיים וממשל. משנת 2012 ועד 2014, היה חבר בתכנון התאגידי במשרד ראש הממשלה של איחוד האמירויות. מנובמבר 2015 עד נובמבר 2016, הוא היה סגן ראש משרד השר במשרד ראש הממשלה של איחוד האמירויות. בין דצמבר 2015 לאוקטובר 2017, הוא היה המזכיר הכללי של הארגון העולמי לרחפנים. בנובמבר 2017 הוא מונה לסגן המנהל של קרן Dubai Future Foundation.
במהלך עבודתו במחלקת העתיד במשרד לענייני הממשלה והעתיד, השתתף אל-עולמא בפיתוח אסטרטגיית המאה של איחוד האמירויות הערביות לשנת 2071. הוא גם השתתף בפיתוח אסטרטגיית המהפכה התעשייתית הרביעית של איחוד האמירויות, שמטרתה הייתה לקדם את מעמדה של איחוד האמירויות כמרכז עולמי של המהפכה התעשייתית הרביעית ולפתח כלכלה לאומית המבוססת על ידע, חדשנות וטכנולוגיות עתידיות. לפני מינויו, הוא עבד על פיתוח אסטרטגיית הבינה המלאכותית של איחוד האמירויות.
חברויות

בנובמבר 2017, אל-עולמא מונה לחבר במועת "עיצוב העתיד של הכלכלה והחברה הדיגיטלית" (קבוצת עבודה),  והוא לוקח חלק בפורום הכלכלי העולמי (WEF) - בדאבוס .
אסטרטגיית איחוד האמירויות לבינה מלאכותית

באוקטובר 2017 השיקה ממשלת איחוד האמירויות את "אסטרטגיית הבינה המלאכותית של איחוד האמירויות". הנוגעת בתחומי החינוך, התחבורה, האנרגיה, החלל והטכנולוגיה.
מחנה קיץ ראשון של AI

ב-1 ביולי 2018, חנך אל-עולמא את מחנה הקיץ הראשון של איחוד האמירויות הערביות.
הערות שוליים

↑  "LinkedIn Profile Page".
↑  "Omar bin Sultan AlOlama".
↑  "UAE Minister of State for Artificial Intelligence appointed as a member in the World Economic Forum's Future of Digital Economy and Society Group". 10 בנובמבר 2017. {{cite news}}:  (עזרה)
↑  "UAE residents may feel like living in sci-fi world by 2025". Khaleej Times. נבדק ב-5 ביולי 2018. {{cite news}}:  (עזרה)
↑  "AI summer camp stands the nation in good stead to be a leader, not a follower". The National. 2 ביולי 2018. נבדק ב-5 ביולי 2018. {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עומר אל-עולמא".
אמה גורוכוב

| --- | --- |

 לידה:  1 באפריל 1899 
 פטירה:  18 ביוני 1973 (בגיל 74) 
 שם לידה:  אמה פן 
 מוקד פעילות:  ישראל 
 שפה מועדפת:  עברית 
 כלי נגינה:  פסנתר 
 בן או בת זוג:  ידידיה אדמון 
 
אמה גורוכוב (1 באפריל 1899 - 18 ביוני 1973) הייתה פסנתרנית ומורה ישראלית.
אמה גורוכוב לבית פֶּן הייתה מורה לפסנתר ידועת-שם בתל אביב בשנות ה-50 וה-60 בתל אביב. בין תלמידיה הנודעים היו הפסנתרניות ורדה נשרי, חרות ישראלי וזמירה לוצקי והמלחינים-פסנתרנים שולמית רן ושמעון כהן.
אמה גורוכוב הייתה אשתו השנייה של המלחין ידידיה אדמון.
גורוכוב נקברה בבית העלמין הדרום.
הערות שוליים

↑  אמה אדמון גורוכוב באתר חברה קדישא ת"א–יפו.
↑  אמה גורוכוב באתר GRAVEZ
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אצבע הגליל

מפה סכמטית של הגליל
הנוף של אצבע הגליל נשקף מהרי נפתלי
אצבע הגליל היא אזור גאוגרפי בצפון-מזרח ישראל.
אזור אצבע הגליל כולל את עמק החולה ורצועה מזרחית מהרי נפתלי של הגליל העליון. גבולות האזור: במערב ובצפון גבול ישראל-לבנון, במזרח רמת הגולן ונהר הירדן, ובדרום קו דמיוני בין קיבוץ מלכיה במערב לגונן במזרח.
אצבע הגליל היא שלוחה של הגליל העליון הישראלי ועמק החולה, שצורפה לשטח המנדט הבריטי על ארץ ישראל בשנת 1924, בהסכם בינו לבין המנדט הצרפתי על סוריה ולבנון, בין השאר בעקבות ייסוד היישובים מטולה, תל חי וכפר גלעדי באזור. כינויה ניתן לה בשל צורתה הצרה והמוארכת, כמעין אצבע יבשה הפולשת לתחום לבנון.
היסטוריה

עם תחילתה של ההתיישבות הציונית בארץ ישראל, החלה הקמת יישובים בגליל, לרבות באצבע הגליל, שם הוקמו מטולה, כפר גלעדי ותל חי. מאורעות תל חי סימלו בראשית תקופת המנדט את מאבקם של הערבים נגד יהודים על ארץ ישראל במהלך מאורעות תר"פ. בעקבות המאורעות, נערכו דיונים דיפלומטיים בין בריטניה לצרפת, ובסופם נכלל השטח בתחום המנדט הבריטי כחלק מקביעתו הסופית של הגבול בשנת 1924, בשונה מהסכם סייקס–פיקו משנת 1916, שלפיו נועד להיכלל בתחום המנדט הצרפתי.
בשנות ה-30 וה-40, הוקמו באזור קיבוצים ומושבים על מנת ליצור ריכוז התיישבות שיבטיח את השליטה בו, והאזור אכן נכלל בשטח המדינה היהודית בתוכנית החלוקה.
במהלך מלחמת העצמאות, לאחר כיבוש צפת, ב-10 במאי 1948, הפעיל הפלמ"ח "תעמולת לחש" – שמועה שהופצה בקרב הכפריים הערבים ולפיה כוח רב של יהודים עומד לפשוט על העמק ולבער את הכפרים הערביים. תעמולה זו צלחה, וחלק ניכר מהכפריים נמלט מאימת הצבא.
לאחר קום המדינה הוקמו באצבע הגליל מספר יישובים נוספים, בהם העיר קריית שמונה. עד כיבוש הגולן במלחמת ששת הימים ספג האזור פגיעות קשות מצד סוריה. בשנים שלאחר מכן הוא נפגע לא אחת מכיוון לבנון, הן בחדירות מחבלים והן בהתקפות קטיושות ומרגמות.
מאז הנסיגה הישראלית מלבנון בשנת 2000, וביתר שאת לאחר מלחמת לבנון השנייה ב-2006, החל ארגון חזבאללה להעלות דרישות טריטוריאליות לאזור תוך שימוש בשמות הכפרים הערביים שהיו בסביבה, חלק מ"שבעת הכפרים".
דמוגרפיה

ההתיישבות היהודית המתחדשת בצפון הגליל העליון שראשיתה בסוף המאה ה-19, ולימים נודעה בשם "אצבע הגליל", התעבתה במהלך מלחמת העולם הראשונה. לאחר נפילת האימפריה העות'מאנית,הסכם סייקס–פיקו ייעד את אצבע הגליל להיות תחת השפעה צרפתית. בפועל, לאחר שהכוחות הבריטים נסוגו האזור בראשית 1919, הצרפתים לא קיימו בו נוכחות צבאית מתמדת, הלאומנים הסורים שאפו לספחו לממלכה הערבית של סוריה ושבטים מקומיים גם הם בחשו בקדירה. לאור זאת האזור הפך לשטח הפקר ומריבה עד לסימונו הסופי של הגבול – הסכם ניוקומב-פולה מ-1924 והוא התוואי המוכר כיום כגבול הבינלאומי בין ישראל, סוריה ולבנון.
באצבע הגליל חיים כ־50,000 תושבים[דרוש מקור] בצורות יישוב שונות: עיר, קיבוץ, מושב ומושבה. הבעיות שהתושבים מתמודדים איתן הן בעיות המאפיינות פריפריה גאוגרפית.
לקריאה נוספת

'אצבע הגליל' — תיחומים גאוגרפיים־פוליטיים גדעון ביגר - כותר
הערות שוליים

↑  בני מוריס, לידתה של בעיית הפליטים הפלסטינים 1947–1949, עמ' 170–171
↑  רועי נחמיאס, חיזבאללה רוצה כפרים שבשטח ישראל, באתר ynet, 4 בנובמבר 2008
| אזורים בארץ ישראל |
| --- | --- | --- |
| רמת הגולן וסביבתה | הר חרמון • טרכון • חורן • הבשן • רמת הגולן |  |
| הגליל והעמקים | הגליל העליון • אצבע הגליל • הגליל המערבי • הגליל התחתון • עמק יזרעאל |  |
| מישור החוף | מישור החוף הצפוני • הכרמל • השרון • מישור חוף יהודה • גוש דן • מישור החוף הדרומי |  |
| הבקע הסורי-אפריקני | בקעת הירדן • עמק החולה • ארץ כינרות • עמק בית שאן • הערבה • בקעת ים המלח |  |
| מרכז שדרת ההר המערבית | השומרון • הרי בנימין • השפלה • יהודה • מדבר יהודה |  |
| שאר עבר הירדן | הגלעד • ארץ המישור • עמון • מואב • הרי אדום |  |
| הנגב | הנגב הצפוני • חבל אשכול (חבל הבשור) • בקעת באר שבע • מכתשים בנגב • הר הנגב • מדבר פארן • הרי אילת |  |
קו הגבול לפי הסכם סייקס–פיקו
שמשון שושני

שמשון שושני (נולד ב-4 בדצמבר 1937) הוא איש חינוך ישראלי, לשעבר מנכ"ל משרד החינוך והתרבות.
לקריאה נוספת

שמשון שושני: הקברניט: מר חינוך, ידיעות אחרונות - ספרי חמד, ראשון לציון, 2024
הערות שוליים

↑  פרס חיים הרצוג לתרומה ייחודית למדינת ישראל הוענק לד"ר שמשון שושני, באתר האוניברסיטה העברית, 2 באפריל 2009
↑  "ד"ר שמשון שושני, מנכ"ל משרד החינוך", באתר TheMarker‏, 26 באוגוסט 2009
↑  גידי וייץ וליאת לויאן, הממשלה מתקצבת במיליונים את הנצחת מורשת רחבעם זאבי, באתר הארץ, 14 במרץ 2012
↑  רשימת מועמדים - תקווה חדשה בהנהגת גדעון סער לראשות הממשלה, באתר ועדת הבחירות המרכזית
| --- | --- |
בקרת זהויות :  NLI: 987007430705305171  VIAF: 48148874339049620165   WorldCat (עם VIAF): 48148874339049620165
הגוף של ג'ניפר

| --- | --- |

כרזת הסרט
 בימוי:  קארין קוסאמה 
 הופק בידי:  דניאל דוביקי   מייסון נוביק ג'ייסון רייטמן
 תסריט:  דיאבלו קודי 
 שחקנים ראשיים:  מייגן פוקס אמנדה סייפריד אדם ברודי ג'וני סימונס
 מוזיקה:  תאודור שפירו
 צילום:  מ. דייוויד מאלן 
 מדינה:  ארצות הברית 
 חברת הפקה:  Fox Atomic 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 18 בספטמבר 2009
 משך הקרנה:  102 דק' 
 שפת הסרט:  אנגלית 
 סוגה:  סרט חבר'ה נשי, סרט אימה, קומדיית אימה, סרט להט"בי 
 תקציב:  $16,000,000
 הכנסות:  $31,556,061
 הכנסות באתר מוג'ו:   jennifersbody
 www.jennifersbody.com
 דף הסרט ב־IMDb
 
הגוף של ג'ניפר (באנגלית: Jennifer's Body) הוא סרט אימה אמריקאי משנת 2009, אשר בוים על ידי קרין קוסמה ונכתב על ידי דיאבלו קודי.
עלילה

אניטה "נידי" לסניקי וג'ניפר צ'ק היו החברות הכי טובות מהילדות, למרות שיש להן מעט מאוד מן המשותף. לילה אחד, ג'ניפר לוקחת את נידי לבר כדי לצפות בהופעה של להקת אינדי רוק בשם "לואו שולדר". שרפה חשודה פורצת בבר, הורגת כמה צופים, וג'ניפר נלקחת על ידי הלהקה למרות ניסיונותיה של נידי לעצור אותם. הם לוקחים אותה ליער ומציעים אותה כקורבן בתולה לשטן תמורת תהילה ועושר. עם זאת, ג'ניפר היא לא בתולה, וכאשר הסולן ניקולאי רוצח אותה, רוח שטנית משתלטת על גופה. מאוחר יותר באותו ערב, ג'ניפר, מכוסה בדם, מופיעה במטבח של נידי ואוכלת עוף מהמקרר אך היא אינה יכולה לעכל את האוכל, והיא מקיאה שובל של נוזל שחור. ג'ניפר לאחר מכן ממהרת לעזוב בעוד נידי קוראת לה.
למחרת בבוקר בבית הספר, ג'ניפר מופיעה בסדר אך מושכת את החששות של נידי. בעוד שהעיירה הקטנה הרוסה על ידי שמונה מקרי מוות שנגרמו על ידי השרפה, מפתה ג'ניפר את ג'ונאס קוזל, הקפטן של נבחרת הכדורגל, ולאחר מכן תוקפת אותו ביער, שם הגופה שלו נמצאת מאוחר יותר.
כעבור חודש, ג'ניפר מתחילה להיראות חיוורת ונענית להזמנה מהנער הגותי של בית הספר, קולין גריי, רק כדי להרוג אותו באכזריות באותו לילה. בעוד נידי והחבר שלה, צ'יפ, מקיימים יחסי מין, נידי מרגישה שמשהו איום ונורא קרה. היא עוזבת בבהלה וכמעט דורסת את ג'ניפר, אשר מכוסה בדם. היא ממהרת הביתה ומוצאת את ג'ניפר בחדר השינה שלה. היא יוזמת אינטימיות פיזית איתה ואז מסבירה לה מה קרה אחרי השרפה.
למחרת בבית הספר, בעוד שהעיירה המומה ממותו של קולין, נידי הולכת לספריית בית הספר במחלקת "תורת הנסתר" ומשערת כי ג'ניפר היא סוקובוס; היא חלשה כאשר היא רעבה, וחייבת לאכול בשר כדי לשמור על חייה והמראה. נידי מספרת לצ'יפ על הגילויים שלה ומזהירה אותו לא ללכת לנשף האביב. הוא לא מאמין לה והיא לאחר מכן נפרדת ממנו כדי להגן עליו.
צ'יפ הולך לנשף, בתקווה להיפגש עם נידי, אבל הוא נעצר על ידי ג'ניפר, אשר מפתה אותו ולוקחת אותו לבית בריכה נטוש. נידיי מגיעה ומוצאת את ג'ניפר אוכלת את צ'יפ. נידי מנסה להטביע את ג'ניפר ולאחר מכן עוזרת לצ'יפ לצאת מתוך הבריכה. ג'ניפר מרחפת באוויר, ותוקפת את נידי אבל נדקרת מאוחר יותר על ידי צ'יפ. ג'ניפר נמלטת בזמן שנידי צופה בחבר שלה מת.
נידי הולכת לבית של ג'ניפר, נכנסת דרך החלון ותוקפת את ג'ניפר עם סכין, מסמנת X על בטנה ולאחר מכן דוקרת אותה בלב, היא הורגת אותה. אמא של ג'ניפר מגיעה ומוצאת את נידי על גבי גופתה של בתה. זמן קצר לאחר מכן, נידי נכנסת לבית חולים לחולי נפש. משום שהיא ננשכה על ידי ג'ניפר, היא משיגה כמה מהיכולות העל טבעיות של ג'ניפר. מתוך רצון לנקום, היא נמלטת מבית החולים לחולי נפש ולוקחת טרמפ לבית המלון של הלהקה; שם היא מוצאת הלהקה ומתנקמת בהם בעזרת הסכין שבה דקרו את ג'ניפר.
פסקול

| --- | --- |

 פסקול מאת אמנים שונים
 יצא לאור:  25 באוגוסט 2009
 סוגה:  פופ פאנק, אינדי רוק
 חברת תקליטים:  Fueled by Ramen
 הפקה:  ג'ייסון רייטמן, מייסון נוביק 
 
הפסקול כולל, בין היתר, את שירם של להקת הפאנק רוק פאניק! אט דה דיסקו הנקרא "New Perspective". בין השירים הידועים נמצאים גם השירים "Teenagers" של היילי ויליאמס, סולנית להקת הפאנק פאראמור, השיר "Toxic valentine" של All Time Low הידועה בסגנון האימו רוק, והשיר "Violet" של להקת הרוק האלטרנטיבי הול.
פסקול > רשימת רצועות

| מס' | שם | מבצעים | משך |
| --- | --- | --- | --- |
| 1. | Kiss with a Fist  | פלורנס אנד דה משין | 2:04 |
| 2. | New Perspective  | פאניק! אט דה דיסקו | 3:47 |
| 3. | Teenagers  | היילי ויליאמס | 2:05 |
| 4. | New in Town  | Little Boots | 3:16 |
| 5. | Finishing School  | Dashboard Confessional | 3:25 |
| 6. | Through the Trees  | Low Shoulder | 5:04 |
| 7. | Time  | Cute Is What We Aim For | 3:57 |
| 8. | I Can See Clearly Now  | Screeching Weasel | 2:17 |
| 9. | Chew Me Up and Spit Me Out  | Cobra Starship | 3:57 |
| 10. | Toxic Valentine  | All Time Low | 2:52 |
| 11. | I'm Not Gonna Teach Your Boyfriend How to Dance with You  | Black Kids | 3:37 |
| 12. | Death  | White Lies | 5:00 |
| 13. | Celestial Crown  | The Sword | 2:00 |
| 14. | Little Lover's So Polite  | Silversun Pickups | 4:59 |
| 15. | Ready for the Floor  | Lissy Trullie, הוט צ'יפ | 4:00 |
| רצועות בונוס בגרסת הדלוקס> מס' | רצועות בונוס בגרסת הדלוקס> שם | רצועות בונוס בגרסת הדלוקס> מבצעים | רצועות בונוס בגרסת הדלוקס> משך | רצועות בונוס בגרסת הדלוקס>  | רצועות בונוס בגרסת הדלוקס>  | רצועות בונוס בגרסת הדלוקס>  | רצועות בונוס בגרסת הדלוקס>  | רצועות בונוס בגרסת הדלוקס>  | רצועות בונוס בגרסת הדלוקס>  |
| --- | --- | --- | --- | --- | --- | --- | --- | --- | --- |
| 16. | Violet  | הול | 3:25 |  |  |  |  |  |  |
| 17. | In the Flesh  | Low Shoulder | 2:41 |  |  |  |  |  |  |
| 18. | Running After Chip  | Theodore Shapiro | 2:29 |  |  |  |  |  |  |
| 19. | New Perspective (וידאו קליפ)   | פאניק! אט דה דיסקו | 3:47 |  |  |  |  |  |  |
צוות שחקנים

מייגן פוקס - ג'ניפר צ'ק
אמנדה סייפריד - אניטה "נידי" לסניקי
ג'וני סימונס - צ'יפ
ג'יי קיי סימונס - מר ורובלווסקי
איימי סדאריס - גברת לסינקי
אדם ברודי - ניקולאי
קייל גאלנר - קולין גריי
כריס פראט - השוטר רומן דודה
סינתיה סטיבנסון - גברת דוב
דניאל הולצקלו

| --- | --- |
אין תמונה חופשית
 לידה:  10 בדצמבר 1986 (בן 37) גואם, ארצות הברית 
 מדינה:  ארצות הברית 
 השכלה:  Enid High School 
 
דניאל קן הולצקלו (באנגלית: Daniel Ken Holtzclaw; נולד ב-10 בדצמבר 1986) הוא קצין סיור לשעבר במשטרת אוקלהומה, שהורשע בדצמבר 2015 בעבירות רבות של אונס, הטרדה מינית, מעשי סדום בכפייה ואישומים מיניים אחרים.
הולצקלו הורשע בשמונה עשר סעיפים שבהם היו מעורבים שמונה נשים שונות. לטענת חוקרי המשטרה, הולצקלו עשה שימוש לרעה בתפקידו כקצין על ידי ביצוע בדיקות רקע כדי למצוא מידע שיכול לשמש בכפיית קורבנות למין. במהלך המשפט הטילה ההגנה ספק באמינות הקורבנות במהלך החקירה הנגדית והציגה את רישומיהן הפליליים. מתוך שלוש עשרה הנשים שהאשימו את הולצקלו, כמה מהן היו בעלות עבר פלילי כמו מעצרי סמים וכולן אפרו-אמריקאיות. התביעה טענה כי הולצקלו בחר בהן בכוונה מסיבות אלה.
הולצקלו כפר באשמה בכל ההאשמות. ב-10 בדצמבר 2015 הוא הורשע ב-18 מתוך 36 אישומים, וב-21 בינואר 2016 נגזרו עליו 263 שנות מאסר. הולצקלו המשיך לטעון שהוא חף מפשע. ב-1 באוגוסט 2019 נדחה ערעורו על ידי בית המשפט לערעורים פליליים באוקלהומה, אשר אישר את הרשעותיו וגם את עונש המאסר. ההגנה עתרה לבית המשפט העליון של ארצות הברית על בסיס מיזוג שבע עשרה התיקים יחד תוך ערעור אמינות הקורבנות. ב-9 במרץ 2020 סירב בית המשפט העליון לעתירה ודחה אותה.
ראשית חייו

דניאל הולצקלו נולד ב-10 בדצמבר 1986, בגואם, לאריק הולצקלו וקומיקו הולצקלו, שהיא יפנית. אביו הוא סגן במשטרת אניד, כ-70 מיל (110 קילומטרים) צפונית לאוקלהומה סיטי. הולצקלו סיים את לימודיו בתיכון אניד בשנת 2005. בהיותו שם שיחק פוטבול כשחקן קו אחורי, וקבע שיא בית ספר של 25 תיקולים במשחק. הוא שיחק גם באוניברסיטת מזרח מישיגן, שם סיים תואר במשפט פלילי בשנת 2010. לאחר סיום הלימודים, הולצקלו ניסה ללא הצלחה להתקבל לקבוצת NFL. בעקבות זאת הצטרף למשטרת אוקלהומה סיטי.
אישומים פליליים והרשעה > אישומים

הולצקלו הואשם בתקיפה מינית של נשים אפרו-אמריקאיות רבות במהלך התקופה שבין דצמבר 2013 ליוני 2014, כשהוא מכוון לאנשים מחלקה השחור והעני יותר של העיר. לטענת חוקרי המשטרה, הולצקלו ביצע בדיקות רקע בנשים באמצעות צווים או רישומים פליליים אחרים וכיוון באופן שיטתי לאותם קורבנות.
העבירה שהובילה למעצרו של הולצקלו אירעה בסביבות השעה 02:00 ב-18 ביוני 2014, לאחר שהולצקלו כבר סיים את משמרתו בצד הצפון מזרחי של אוקלהומה סיטי ונסע למעונו בניידת המשטרה שהוקצתה לו. במהלך אותה תקופה, כך אמרו במשטרה, עצר הולצקלו רכב נוסע. הנהגת הייתה ג'אני ליגונס, אישה בת 57 שעברה באזור העני. בניגוד לנשים אחרות שהמשטרה אמרה שהוא ניצל, היא לא הייתה ענייה ולא היה לה שום רישום משטרתי. ליגונס אמרה כי לפני שאילץ אותה לערוך בו יחסי מין אוראליים, הולצקלו גרם לה להרים את חולצתה ולהוריד את מכנסייה. היא העידה שהתחננה בפניו שיפסיק ופחדה על חייה. ליגונס מייד הגישה תלונה נגדו.
כאשר הולצקלו התייצב בתחנת חטיבת ספרינגלייק של משטרת אוקלהומה סיטי באחר הצהריים שלאחר מכן למשמרת היומית שלו בין השעות 16:00-22:00, הוא נלקח הצידה והועבר לחקירה ביחידה לפשעי מין במחלקה, לחוקרים קים דייוויס ורוקי גרגורי. לאחר שקיבלאזהרת מירנדה, הוא עבר חקירה בת שעתיים שבמהלכה הוא הכחיש מכל וכל את ההאשמות של התנהגות בלתי הולמת ונערכה לו בדיקת דנ"א. בתום החקירה, שני הבלשים אמרו להולצקלו כי הם סבורים כי הוא אינו דובר אמת, בהתבסס על ראיות קודמות ועל הצהרות של קרי האנט, חברתו המשותפת בת ה-25, שהיו מנוגדות לטענות שהולצקלו מסר בפני בלשים. בזמן ששוחרר לאחר החקירה, נתפסו מערכת כרטיסי הכניסה של הולצקלו, חולצת מדים ומכנסיים, תגים, כלי ירייה (אקדח ורובה ציד), רדיו ומפתחות לרכב המשטרה שהוקצה לו, והוא נשלח לחופשה מנהלתית ללא הגבלת זמן. לאחר שבסופו של דבר חקירה נוספת העלתה תריסר מתלוננות נוספות, הולצקלו נעצר כעבור חודשיים ב-21 באוגוסט 2014, ובמקור הואשם ב-16 (ובסופו של דבר 36) עבירות של התעללות מינית, כולל אונס בדרגה הראשונה והשנייה, הטרדה מינית, ביצוע מעשה סדום אוראלי בכוח.
במהלך בחינת של המקרה של ליגונס, שני בלשי עבירות המין זכרו דיווח קודם על מין אוראלי כפוי שבוצע על ידי שוטר. במבט לאחור ברישומי המשטרה, הבלשים מצאו את הדיווח על אישה שלדבריה נעצרה במאי 2014 והועברה לאזור מבודד על ידי קצין שאילץ אותה לבצע מין אוראלי. בזמן הדיווח שלה לא נעשתה כל פעולה, אך כאשר הבלשים יצרו קשר עם האישה, היא הראתה להם את המסלול שעבר הקצין בליל הפיגוע, והוא תאם את מסלול ה-GPS של הולצקלו באותו ערב. לאחר מכן סקרו הבלשים את ההיסטוריה המתועדת אוטומטית של הולצקלו בהפעלת שמות דרך שני מאגרי המחלקה, וחיפשו במיוחד אנשים שנבדקו מספר פעמים, והם מצאו את אותן נשים. בחקירה הראשונית שש נשים היו מוכנות להתייצב ולהעיד, ומכשיר ה-GPS במכונית הסיור של הולצקלו הציבה אותו בזירת האירועים. ברישומי המשטרה עולה כי הוא הזמין צו לכולן. חקירתם כיסתה תקופה של שישה חודשים, שהתחילה עם האישה הראשונה שהייתה מוכנה להתייצב, אישה שהולצקלו עצר בגין החזקת סמים בדצמבר 2013, שאילץ אותה לבצע מעשי סדום אוראלי כשהיא אזוקה למיטת בית חולים.
אישומים פליליים והרשעה > בחירת מושבעים

חבר המושבעים הסופי היה חבר מושבעים שהורכב משמונה גברים וארבע נשים, כולם לבנים. שלושה גברים שחורים נבחרו למאגר הראשון של 24 המושבעים הפוטנציאליים, אך בסופו של דבר נדחו.
אישומים פליליים והרשעה > המשפט

הולצקלו, שהיה בחופשה מנהלתית בתשלום מאז שהואשם באוגוסט 2014, פוטר בינואר 2015 ומשפטו החל ב-2 בנובמבר 2015. הוא התמודד עם 36 אישומים וכפר בכולם.
בבית המשפט, התובעים הציגו ראיות DNA שנמצאו על החלק הפנימי של מדי השוטר של הולצקלו קרוב לרוכסן. לאחר השימוע הצהירה משפחתו כי "העובדות הן כי אין DNA המקשר אותו לאחת מהנשים הללו." על פי הניו יורק טיימס, לעומת זאת, הדנ"א אכן תאם לאחד הקורבנות, נערה בת 17. הדנ"א שנמצא היה של העור; ה דנ"א של הולצקלו לא נמצא באותו אזור לבוש בו נמצאהדנ"אA של המאשימה תן -17. סנגורו של הולצקלו הסביר את נוכחותם של תאי העור כ"העברה משני "לפיה ידיו של הולצקלו אולי באו במגע עם תאי העור של האישה כאשר חיפש את ארנקה ובהמשך העביר אותם לאזור הרוכסן במכנסיו. במהלך המשפט ההגנה התרכזה באורחות חייהם של המאשימות וקראה לעד אחד בלבד, חברתו לשעבר של הולצקלו שהעידה כי מעולם לא הפגין התנהגות אגרסיבית או בלתי הולמת מינית.
ב-10 בדצמבר 2015 הוא הורשע ב-18 אישומים, כאשר המושבעים המליצו לו לרצות 263 שנות מאסר. האישומים כללו אונס מדרגה ראשונה, הטרדה מינית, חשיפה מגונה, ביצוע מעקב, מעשי סדום אוראלי בכוח ופריצות.
בהצהרה שפרסם מפקד משטרת אוקלהומה סיטי ביל קיטי נכתב, בין השאר: "אנו מרוצים מהחלטת המושבעים ומאמינים בתוקף כי הצדק הושג."
זמן קצר לאחר גזר דינו, כל המידע של הולצקלו הוסר מאתר מחלקת הכלא באוקלהומה. האתר מציג נתונים על עבירות פליליות ומיקום הכלא. כשנשאל היכן נמצא הולצקלו, ענה דובר מטעם התביעה טרי ווטקינס: "אנחנו לא מתכוונים להגיב, זה עניין של ביטחון." מאוחר יותר אושר כי הוא מוחזק בכלא המדיני באוקלהומה ששמו לא פורסם. החל מאפריל 2020, מסד הנתונים של מחלקת הכלא מציינת כי הולצקלו מוחזק במרכז לקסינגטון, אוקלהומה.
בראיון שנערך בשנת 2016 הולצקלו המשיך לטעון לחפותו.
הליך ערעור

בחוות דעת מ-1 באוגוסט 2019, בית המשפט לערעורים פליליים באוקלהומה דחה את ערעורו של הולצקלו. פסק הדין, שנכתב על ידי השופטת דנה קוהן, דחה את טענות עורכי הדין של המערערים בדבר ראיות לא מספקות וכן על הליך פסול לאיחוד כל 36 האישומים. חוות הדעת דחתה את ההאשמות בדבר "אווירת קרקס", וציינה כי חבר המושבעים המליץ לזכות בגין מחצית מהאישומים. בהסכמתו כינה השופט דייוויד לואיס את הולצקלו כ"טורף מיני". בגנותם בפומבי את פסק הדין, משפחתו ותומכיו של הולצקלו כינו את תיאורו של לואיס "טענה מרושעת ושקרית".
ב-9 במרץ 2020 נדחתה על ידי בית המשפט העליון של ארצות הברית עתירתו למתן צו עיון מחדש.
כאמל הנו

| --- | --- |

 לידה:  1917 ג׳וליס, ישראל 
 פטירה:  22 בספטמבר 1973 (בגיל 56 בערך) 
 
השייח' כאמל הנו  (בערבית: كامل هنو; 1917–1973) היה מזכיר בית הדין השרעי הדרוזי הראשון וממכובדי העדה הדרוזית. עודד השכלה ועשה רבות למען קידומה בעדה הדרוזית. בנו השייח' נעים כאמל הנו מכהן כיום כקאדי בית הדין השרעי.